জীবনমুক্ত
জীবনমুক্ত (সংস্কৃত: जीवन्मुक्त), আক্ষরিক অর্থ হল জীবন মুক্ত হওয়া, বেদান্ত দর্শন অনুসারে  যেব্যক্তি সম্পূর্ণ আত্ম-জ্ঞান ও আত্ম-উপলব্ধি লাভ করেছেন এবং কৈবল্য বা মোক্ষ (মুক্তি) অর্জন করেছেন তিনিই জীবনমুক্ত। বেদান্ত, যোগ এবং হিন্দুধর্মের অন্যান্য দর্শনে মর্যাদার ক্রম হলো মোক্ষের লক্ষ্য এবং এটিকে জীবনমুক্তি বলা হয়। জীবনমুক্ত আত্ম-জ্ঞানী, কারণ তিনি 'প্রকৃত আত্ম' (আত্মা) ও 'সর্বজনীন আত্ম' সম্পর্কে জানে, অর্থাৎ তিনি ব্রহ্মজ্ঞানী। জীবনমুক্ত অবশিষ্ট কর্মফলকে ধ্বংস করে পরমুক্তি লাভ করে। যদি কোন জীবনমুক্ত অন্যদেরকে তার অন্তর্দৃষ্টি দান করেন, চূড়ান্ত বাস্তবতা ও আত্মার প্রকৃত প্রকৃতির উপলব্ধি সম্পর্কে শিক্ষা দেন, মোক্ষের পথ দেখান তখন তিনি গুরুর ভূমিকা পালন করেন, এবং সেই জীবনমুক্তকে অবধূত বলা হয় এবং কিছু অবধূত পরমহংস উপাধি লাভ করেন। যে ঋষি (দ্রষ্টা ঋষি) জীবনমুক্ত হন সেই ঋষিকে ব্রহ্মর্ষি বলা হয়। মহাবীর, গৌতম বুদ্ধ, আদি শঙ্কর, সাধক জ্ঞানেশ্বর, কবীরদাস, শ্রী চৈতন্য মহাপ্রভু, রামকৃষ্ণ পরমহংস, রমণ মহর্ষি, বিশ্বামিত্র, বেদান্ত দেশিক ও স্বামীনারায়ণ হলেন জীবনমুক্তের দৃষ্টান্ত। এঁরা আধ্যাত্মিকতার মাধ্যমে ঈশ্বরকে তাদের জীবদ্দশায় উপলব্ধি করেন, এবং জীবনমুক্ত অবস্থায় পৌঁছানোর জন্য তারা কর্মকে শূন্যে বর্জন করেছেন। জ্ঞান লাভের পর, তারা তাদের শরীর ধরে রেখেছিলেন, জনসাধারণের মধ্যে জ্ঞানকে ছড়িয়ে দেওয়ার জন্য।